འོན་ཀྱང་ཀླད་པ་མྱོང་ཚོར་ཐམས་ཅད་ཀྱི་འབྱུང་ཁུངས་སུ་བལྟ་བའི་ད་ལྟའི་དུས་རབས་འདིར་མགོ་བོ་བདེ་ཐང་ཡིན་ཅིང་ལུས་པོ་གཞན་འཕྲོ་བརླགས་སུ་ཕྱིན་པའི་མི་དེས་རང་ཉིད་ཀྱི་རྒྱུན་འཚོ་གནས་ཀྱི་ཆེད་རང་གི་མགོ་བོ་བསྒར་སའི་བདེ་ཐང་གི་ལུས་ཕུང་ཞིག་འཚོལ་གྱིན་ཡོད་པ་རེད།ལྟ་ཚུལ་འདི་ལྟར་ན་བསྟན་འཛིན་གྱི་མགོ་བོ་དོན་གྲུབ་ཀྱི་ཕུང་པོར་བསྒར་བའི་རྗེས་ཀྱི་གང་ཟག་དེ་བསྟན་འཛིན་གྱི་རྒྱུན་ཡིན་པ་ལས་དོན་འགྲུབ་ཀྱི་རྒྱུན་མིན་པར་འདོད་པ་རེད།འདིས་བསྟན་འཛིན་གྱི་རྒྱུན་འཛིན་པའི་ཁྱད་ཆོས་ཐུན་མོང་མིན་པ་དེ་མགོ་བོའི་ནང་ཡོད་པར་བསྟན་གྱི་ཡོད།